Source: https://mikkeli.cloudnc.fi/fi-FI/Toimielimet/Kaupunkiympaumlristoumllautakunta/Kokous_1662020/GeoNaCu_Saimaa__Anttolan_luonnonkeskukse(31788)
Timestamp: 2020-08-08 06:04:49+00:00

Document:
GeoNaCu Saimaa - Anttolan luonnonkeskuksen, Ristiinan Astuvansalmen kalliotaidekeskuksen ja Saimaa Geoparkin kehittäminen | Mikkeli
GeoNaCu Saimaa - Anttolan luonnonkeskuksen, Ristiinan Astuvansalmen kalliotaidekeskuksen ja Saimaa Geoparkin kehittäminen
Kaupunkiympäristölautakunta, kokous 16.6.2020
§ 77 GeoNaCu Saimaa - Anttolan luonnonkeskuksen, Ristiinan Astuvansalmen kalliotaidekeskuksen ja Saimaa Geoparkin kehittäminen
MliDno-2020-1192
Mikkelin kehitysyhtiö Miksei sekä Saimaa Geopark ry hakivat Saimaan luonto- ja kulttuurimatkailun Etelä-Savon maakuntaliitolta EAKR- rahoitettavaa kehittämishanketta “GeoNaCu Saimaa”. GeoNaCu Saimaa - Anttolan luonnonkeskuksen, Ristiinan Astuvansalmen kalliotaidekeskuksen ja Saimaa Geoparkin kehittäminen -hanke jakautuu nimensä mukaan kolmeen eri osa-alueeseen. Anttola ja Astuvansalmi ovat vahvasti sisältöjen kehittämiseen ja toimijoiden verkostoitumiseen tähtääviä kokonaisuuksia. Alueet ovat myös Saimaa Geoparkin toiminnan kannalta tärkeitä kohteita, sillä alueella sijaitsee kuusi geo-, luonto- tai kulttuurikohdetta.
Hankkeen kolmas osa-alue on Saimaa Geopark ry:n osatoteuttajan roolin myötä kehittää erityisesti geokohteiden ja palvelujen löydettävyyttä ja sisältöjä eri kanavissa, tuottaa matkailijoille suunnatun ohjeistuspatteriston ja virkistyskohteiden yhteisen toimintamallin vakiinnuttaen samalla asemansa alueella ja kehittämistyön jatkumisen. Hankkeen eri osa-alueet tukevat toisiaan ja yhteinen tavoite on asiakaslähtöinen, kokonaisvaltainen ja monikanavaisesti löydettävissä oleva luonto- ja kulttuurimatkailun kokonaisuus, joka houkuttelee paikallisia ja vapaa-ajan asukkaita sekä kotimaisia että kansainvälisiä matkailijoita.
Rahoittajan kanssa on sovittu, että vaikka rahoittajana on Etelä-Savon maakuntaliitto, eteläkarjalaiset kunnat voivat olla Saimaa Geoparkin kautta mukana hankkeen toteuttamisessa Saimaa Geoparkin osatoteuttajan roolin ja toimepiteiden kautta.
Mikkelin kehitysyhtiö Miksei (Anttolan luonnonkeskuksen ja Ristiinan Astuvansalmen kalliotaidekeskuksen osalta) sekä Saimaa Geopark ry.
2.3.2020 - 31.12.2022
Hankkeen keskeiset toimenpiteet
Saimaa Geoparkin 65 geokohteen ja 53 luonto- ja kulttuurikohteen kohdetiedot on tallennettu kansainväliseen Outdoor Active- luontomatkailuportaaliin. Kohdetiedot on linkitetty Etelä-Karjalan Virkistysaluesäätiön UURE-reitistöhankkeen kautta alueen retkeilyreitteihin. Saimaan opasteet-hankkeen kautta alueelle on tuotettu yli 300 opastekilpeä.
Yritysyhteistyön “Tiedolla kasvua ja uudistumista Saimaa Geoparkin alueella II” jatkohankkeessa (4/20-9/21) viedään yrittäjien tuotteita ja palveluita Outdoor Active-nettiportaaliin. Näin yritykset saavat tuotteitaan näkyville niin kotimaiseen kuin kansainväliseen markkinointiin. Ensimmäisissä koulutuksissa mukana oli 30 alueen yrittäjää.
Mobiillisovellus
Saimaa Geoparkin tavoite on saada kaikki edellä mainitut tiedot ja palvelut yhteisen mobiilialustan sisälle. Mobiilialusta palvelisi niin paikallisia ihmisiä kuin matkailijoita jakaen tietoa kohteen sijainnista, varustelusta, opasteista ja palveluista.
Mobiilisovelluksen kautta käyttäjät voivat myös antaa palautetta kohteesta esim. jäte- tai polttopuuhuoltoon liittyen. Viestit menisivät suoraan kohteen huollosta vastaavalle. Lisäksi mobiilialustan kautta yrittäjät pystyvät viestimään toisilleen esim. mahdollisten ryhmien tuomisesta retkikohteisiin. Tiedon jakaminen yrittäjien kesken ei tarkoita kohteiden varaamista, vaan on ennemminkin tiedoksi- tyyppistä informaation levittämistä.
Mobiilialusta myös mahdollistaa muutamien keskeisten geologisten ilmiöiden digitalisoinnin (animoinnin) ja esille tuomisen geokohteissa. 3-4 geologista ilmiötä riittää kuvaamaan koko alueen geologiaa. Digitalisointi avaa geologisia ilmiöitä kansantajuiseksi.
Mobiilisovellus myös mahdollistaa pelillistämisen esim. Geomon (Pokemon) tyyliin. Eri pelivariaatiot tuovat esille alueen geologiaa ja kohteita, mutta peliin voi myös liittää yritysten palveluja ja ohjata matkailijoita yrityksiin.
Uusien sovellusten rinnalle matkailijat kaipaavat perinteisiä painotuotteita (reitti- ja palveluoppaita). Etelä-Karjalan retkisatamista on tehty muutama vuosi sitten Muinaismerestä Saimaaksi –retkiopas veneilijöille (Imatran kaupungin hallinnoima Digitaaliset sovellukset DIVE- hanke 2017), jossa kerrotaan alueen ja kohteiden geologiasta sekä retkikohteiden palveluvarustelusta. Vastaava kirjanen tehdään eteläsavolaisista kohteista. Uutena elementtinä oppaaseen liitetään yrittäjien palveluja. Kieliversiona ainakin FI/EN.
Alueen yrittäjiltä on tullut toiveita yhtenäisen opastusohjeiden luomisesta. Yksi taho luo matkailijoille ohjeita kierrätyksestä, luonnossa liikkumisesta, vesillä olemisesta, jäällä liikkumisesta jne. Yrittäjät voisivat tilata ohjeita ja tarroja omaan käyttöön, ilme alueella olisi samanlainen eikä jokaisen yrittäjän tarvitse laatia ja teettää ohjeita, jotka ovat kaikille palveluiden tarjoajille yleispäteviä.
Virkistysaluekohteiden yhteistyöryhmä
Virkistysaluekohteiden yhteiseen hallintaan tarvitaan yhteistyöryhmä, jolla olisi tieto kohteiden hoidosta, hallinnosta ja ennen kaikkea ylläpidosta. Kohteille tulee luoda yhteinen selkeä laatuluokitus, joka huomioi hoitajat ja käyttäjät. Käyttäjille luokitus kertoo lähinnä kohteen esteettömyydestä tai vaativuudesta. Hoidosta vastaaville luokitus määrittelee yhteiset hoito-ohjeet ja tason sekä ohjattavat resurssit. Hallintaryhmän tarve nousi esille Saimaa Geoparkin hoito- ja käyttösuunnitelman laadinnassa.
890 487 €
EAKR- ja valtion rahoitus
623 046 €
Anttola/Astuva hankekokonaisuus: Mikkelin kaupungin omarahoitus
Saimaa Geopark: omarahoitusosuus
117 441 €
Saimaa Geoparkin osuus jäsenneltynä:
Toiminnanjohtaja palkat (työaika 50% hankkeelle)
Muinaismerestä Saimaaksi-retkeilyopas veneilijöille
Muut painotuotteet 20 000 €
Mobiilisovellus + pelillistäminen + animointi
Jäsenkuntien omarahoitusosuus
Jäsenkuntien omarahoitusosuuden jako-osuus noudattelee Saimaa Geopark ry:n jäsenmaksujakoa 60 % kaupungeille (Imatra, Lappeenranta ja Mikkeli) ja 40 % kunnille (Savitaipale, Taipalsaari, Sulkava, Puumala, Juva, Ruokolahti)
Jäsenkaupunkien omarahoitusosuus per kaupunki hankeajalle
6315 € (hankevuodessa 2105 e)
Jäsenkuntien omarahoitusosuus per kunta hankeajalle
4210 € (hankevuodessa 701 e)
Esitys osallistumisesta
Saimaa Geopark ry:n hallitus on käsitellyt hankesuunnitelmaa useissa hallituksen kokouksissa ja hyväksynyt osaltaan hankkeen toteutuksen sekä kustannusarvion. Toiminnanjohtajan työaikaa käytetään hankkeelle 50 % hankeaikana pienentäen jäsenkuntien omarahoitusosuutta.
Esitetään, että Saimaa Geoparkin jäsenkunta myöntää lisärahoitusosuuden GeoNaCu-hankkeelle vuosiksi 2020-2022.
Kaupunkiympäristölautakunta päättää osallistua GeoNaCu Saimaa -hankkeeseen ja maksaa kerralla jäsenkaupungille kuuluvan kuntaosuuden 6 315 euroa.
Saimaa Geopark ry/Heli Rautanen, Mikkelin kehitysyhtiö Miksei Oy, tekninen johtaja Jouni Riihelä
Viranomainen, jolle oikaisuvaatimus tehdään, on Mikkelin kaupunki/Kaupunkiympäristölautakunta.
§ 75 Ilmoitusasiat
§ 78 Asia poistettiin esityslistalta
§ 79 Mikkeli-Ristiina-Pellos -joukkoliikennepalvelujen kilpailutus
§ 80 Puutavaraleimikoiden myynti / tarjouspyyntö 3.6.2020
§ 81 Valtuustoaloite kokonaisvaltaisen esteettömyyden lisäämiseksi päiväkodeissa ja kouluissa
§ 82 Kaupunkiympäristölautakunnan kokousaikataulu syyskaudelle 2020
§ 83 Kaupunkiympäristölautakunnan edustaja vesiliikelaitoksen johtokunnassa 2019-2021, Jaakko Väänäsen eronpyyntö
§ 84 Talous- ja tulevaisuusohjelma
§ 85 Visulahden alueen tonttien hinnoittelu
§ 86 EcoSairilan alueen tonttien hinnoittelu
§ 87 Valtuustoaloite kaupungin rakennusjärjestyksen päivittämisestä
§ 88 Asumisen ja toimintaympäristön palvelualueen toimintasääntö 2020

References: § 77

§ 75

§ 78

§ 79

§ 80

§ 81

§ 82

§ 83

§ 84

§ 85

§ 86

§ 87

§ 88